CELEX: 32020R1243
Language: lv
Date: 2020-09-01 00:00:00
Title: Komisijas Īstenošanas regula (ES) 2020/1243 (2020. gada 1. septembris), ar kuru attiecībā uz minimālo attālumu no krasta un minimālo jūras dziļumu, kas dažos Spānijas (Baleāru salu) teritoriālo ūdeņu apgabalos jāievēro stikla jūrasgrunduļa (Aphia minuta), Ferreri jūrasgrunduļa (Pseudaphya ferreri) un smarīdas (Spicara smaris) zvejā ar laivas velkamajiem vadiem, pagarina atkāpi no Padomes Regulas (EK) Nr. 1967/2006

2.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 286/5
               
            
         KOMISIJAS ĪSTENOŠANAS REGULA (ES) 2020/1243
         (2020. gada 1. septembris),
         ar kuru attiecībā uz minimālo attālumu no krasta un minimālo jūras dziļumu, kas dažos Spānijas (Baleāru salu) teritoriālo ūdeņu apgabalos jāievēro stikla jūrasgrunduļa (Aphia minuta), Ferreri jūrasgrunduļa (Pseudaphya ferreri) un smarīdas (Spicara smaris) zvejā ar laivas velkamajiem vadiem, pagarina atkāpi no Padomes Regulas (EK) Nr. 1967/2006
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1967/2006 (2006. gada 21. decembris), kas attiecas uz Vidusjūras zvejas resursu ilgtspējīgas izmantošanas pārvaldības pasākumiem un ar ko groza Regulu (EEK) Nr. 2847/93, kā arī atceļ Regulu (EK) Nr. 1626/94 (1), un jo īpaši tās 13. panta 5. punktu,
         tā kā:
         
                     (1)
                  
                  
                     Ar Regulas (EK) Nr. 1967/2006 13. panta 1. punktu ir aizliegts velkamos zvejas rīkus izmantot līdz 3 jūras jūdžu attālumam no krasta vai līdz 50 m izobatai, ja tāds dziļums sasniegts tuvāk pie krasta.
                  
               
                     (2)
                  
                  
                     Pēc dalībvalsts lūguma Komisija var pieļaut atkāpi no Regulas (EK) Nr. 1967/2006 13. panta 1. punkta, ja ir izpildīti vairāki nosacījumi, kas izklāstīti 13. panta 5. un 9. punktā.
                  
               
                     (3)
                  
                  
                     Atkāpe no 13. panta 1. punkta pirmās daļas attiecībā stikla jūrasgrunduļa (Aphia minuta), Ferreri jūrasgrunduļa (Pseudaphya ferreri) un smarīdas (Spicara smaris) zveju ar laivas velkamajiem vadiem Spānijas teritoriālajos ūdeņos pie Baleāru salām pirmo reizi ar Komisijas Īstenošanas regulu (ES) Nr. 1233/2013 (2) tika piešķirta līdz 2016. gada 31. decembrim. Minētā atkāpe balstījās uz papildu atkāpi no minimālā linuma acs izmēra, ko Spānija noteikusi saskaņā ar Regulas (EK) Nr. 1967/2006 9. panta 7. punktu, jo bez tās attiecīgā zvejniecība nebūtu varējusi notikt un būtu jāaizliedz.
                  
               
                     (4)
                  
                  
                     Ņemot vērā pārvaldības plānu, ko zvejniecībām, kurām atkāpe piemērojama, Spānija izstrādājusi saskaņā ar Regulas (EK) Nr. 1967/2006 19. pantu, atkāpe ar Komisijas Īstenošanas regulu (ES) 2019/662 (3) tika pagarināta līdz 2019. gada 31. decembrim.
                  
               
                     (5)
                  
                  
                     2019. gada 3. septembrī Spānijas iestādes lūdza Komisiju atkāpi no 13. panta 1. punkta pirmās daļas pagarināt, lai tā būtu spēkā arī pēc 2019. gada 31. decembra. Spānija iesniedza projektu jaunam 2019.–2022. gada pārvaldības plānam, ko reglamentēs spēkā esošie valsts noteikumi (4). Spānija iesniedza jaunāko informāciju, kas pamato atkāpes atjaunošanu.
                  
               
                     (6)
                  
                  
                     Zivsaimniecības zinātnes, tehnikas un ekonomikas komiteja (ZZTEK) pārvaldības plāna projektu novērtēja 2019. gada novembrī (5), bet lūgumu pagarināt atkāpes termiņu – 2020. gada martā (6).
                  
               
                     (7)
                  
                  
                     ZZTEK secināja, ka laivas velkamo vadu pārvaldības plāns Baleāru salās 2016.–2019. gada periodā ir ticis īstenots pienācīgi un nosacījumi, ar kuriem 2016. gadā tika piešķirta atkāpe attiecībā uz minimālo attālumu no krasta un minimālo dziļumu, joprojām ir izpildīti. ZZTEK ieskatā zvejas rīki ir ļoti selektīvi.
                  
               
                     (8)
                  
                  
                     ZZTEK ierosināja ieviest dažas korekcijas, proti, noteikt sezonālu KPN atbilstoši nesenajām nozvejām un divos līčos noskaidrot iespējamo teritoriālo pārklāšanos starp jūrasgrunduļu zvejniecību, kurā izmanto zvejas vadu jonquiller, un jūraszāļu audzēm.
                  
               
                     (9)
                  
                  
                     Attiecībā uz ZZTEK veikto izvērtējumu Komisija norāda, ka Spānijas iestādes 2020. gada 4. jūnijā Komisijai nosūtītā vēstulē (7) apņēmās sezonālo kopējo pieļaujamo nozveju (KPN) salāgot ar pēdējos gados konstatēto vidējo nozveju un sākt zinātnisku pētījumu ar mērķi noskaidrot, vai zvejniecība abos attiecīgajos līčos iedarbojas uz jūraszāļu audzēm. Turklāt Spānija apņēmās aizliegt zvejniecību abos attiecīgajos līčos vismaz līdz brīdim, kad ZZTEK būs novērtējusi zinātnisko pētījumu, un informēt Komisiju par iepriekš minēto saistību izpildi.
                  
               
                     (10)
                  
                  
                     Spānijas lūgtā atkāpe atbilst Regulas (EK) Nr. 1967/2006 13. panta 5. un 9. punktā izklāstītajiem nosacījumiem.
                  
               
                     (11)
                  
                  
                     Pastāv specifiski ģeogrāfiskie ierobežojumi, kas saistīti ar kontinentālā šelfa nelielo platību un mērķsugu telpisko izplatību tikai noteiktās piekrastes apgabalu zonās, kuru dziļums ir mazāks par 50 metriem.
                  
               
                     (12)
                  
                  
                     Zvejniecībai nav būtiskas ietekmes uz jūras vidi, jo laivas velkamie vadi tiek vilkti vertikālajā ūdens slānī. Zvejniecībā tiek izmantotas eholotes, tāpēc tā ir ļoti selektīva, un piezvejas tajā ir nelielas. Turklāt nevēlami nozvejotie īpatņi tiek tūlīt atbrīvoti dzīvi, un to izdzīvotība ir ļoti augsta.
                  
               
                     (13)
                  
                  
                     Spānijas lūgtā atkāpe ietekmē nelielu kuģu skaitu, proti, 55 kuģus.
                  
               
                     (14)
                  
                  
                     Zvejniecībā nevar izmantot citus zvejas rīkus, jo laivas velkamie vadi ir vienīgais reglamentētais zvejas rīks, ar kuru drīkst zvejot šīs trīs mērķsugas, kuras uzturas baros seklos piekrastes ūdeņos.
                  
               
                     (15)
                  
                  
                     Lūgums aptver kuģus, kas reģistrēti Baleāru salu Zivsaimniecības un jūras vides ģenerāldirektorāta pārvaldītajā flotes statistikā, ir reģistrēti darbojamies attiecīgajā zvejniecībā ilgāk nekā piecus gadus un darbojas saskaņā ar pārvaldības plānu, kurš reglamentē stikla jūrasgrunduļa (Aphia minuta), Ferreri jūrasgrunduļa (Pseudaphya ferreri) un smarīdas (Spicara smaris) zveju ar laivas velkamajiem vadiem. Minētie kuģi ir iekļauti sarakstā, kas Komisijai paziņots saskaņā ar Regulas (EK) Nr. 1967/2006 13. panta 9. punkta prasībām.
                  
               
                     (16)
                  
                  
                     Pārvaldības plāns garantē, ka zvejas piepūle nākotnē netiks palielināta, jo zvejas atļaujas tiks izdotas tikai konkrētajiem 55 kuģiem, kuriem noteikts maksimālais garums 12 m un maksimālā jauda 198,5 kW. Turklāt ir noteikta maksimālā summārā tilpība un jauda, un, ja sezonālā KPN tiks sasniegta, zvejniecība tiks aizliegta līdz nākamajai zvejas sezonai.
                  
               
                     (17)
                  
                  
                     Attiecīgās zvejas darbības atbilst Regulas (EK) Nr. 1967/2006 4. panta 1. punkta prasībām, kas saskaņā ar konkrētiem nosacījumiem atļauj zvejot virs aizsargājamām dzīvotnēm, ja zvejas laikā netiek skartas jūraszāļu audzes.
                  
               
                     (18)
                  
                  
                     Turklāt attiecīgā zvejniecība nevarētu notikt bez atkāpes no piemērojamā minimālā linuma acs izmēra.
                  
               
                     (19)
                  
                  
                     Attiecīgā zvejniecība ir ļoti selektīva, vidi ietekmē nenozīmīgā apmērā un Regulas (EK) Nr. 1967/2006 4. panta 5. punkta noteikumi uz to neattiecas, tāpēc Spānija, pamatojoties uz Regulas (EK) Nr. 1967/2006 9. panta 7. punktu, iepriekš ir pieļāvusi atkāpi no minimālā linuma acs izmēra.
                  
               
                     (20)
                  
                  
                     Ar Eiropas Parlamenta un Padomes Regulu (ES) 2019/1241 (8) Regulas (EK) Nr. 1967/2006 9. pants ir svītrots. Tomēr uz Regulas (EK) Nr. 1967/2006 9. panta pamata pieņemtās atkāpes no minimālajiem linuma acs izmēriem, kuras bija spēkā 2019. gada 14. augustā, saskaņā ar Regulas (ES) 2019/1241 IX pielikuma B daļas 4. punktu var turpināt piemērot, ja to rezultātā nepalielinās zivju mazuļu nozvejas. Šī pagarinātā atkāpe atbilst Regulas (ES) 2019/1241 15. panta 5. punktā un IX pielikuma B daļas 4. punktā izklāstītajiem nosacījumiem, jo tā nepasliktina 2019. gada 14. augustā pastāvošos selektivitātes standartus, it īpaši zivju mazuļu nozveju palielināšanās aspektā, un tās mērķis ir sasniegt minētās regulas 3. un 4. pantā noteiktos mērķus un mērķapjomus.
                  
               
                     (21)
                  
                  
                     Attiecīgās zvejas darbības atbilst datu reģistrēšanas prasībām, kas noteiktas Padomes Regulas (EK) Nr. 1224/2009 (9) 14. pantā.
                  
               
                     (22)
                  
                  
                     Attiecīgā zvejniecība notiek tiešā krasta tuvumā, un tāpēc citu kuģu zvejas darbības tā neietekmē.
                  
               
                     (23)
                  
                  
                     Attiecīgo zvejniecību reglamentē Spānijas pieņemtais pārvaldības plāns, kura mērķis ir nodrošināt, ka Regulas (ES) 2019/1241 IX pielikumā minēto sugu nozveja ir minimāla.
                  
               
                     (24)
                  
                  
                     Laivas velkamos vadus neizmanto galvkāju zvejai.
                  
               
                     (25)
                  
                  
                     Spānijas pieņemtajā pārvaldības plānā ir ietverti zvejas darbību uzraudzības pasākumi, kas paredzēti Regulas (EK) Nr. 1967/2006 13. panta 9. punkta trešajā daļā.
                  
               
                     (26)
                  
                  
                     Tāpēc pieprasītā atkāpe būtu jāpiešķir.
                  
               
                     (27)
                  
                  
                     Spānijai noteiktā laikā un saskaņā ar tās pieņemtajā pārvaldības plānā paredzēto uzraudzības plānu būtu jāsniedz Komisijai attiecīgs ziņojums.
                  
               
                     (28)
                  
                  
                     Šīs atkāpes piemērošanas ilguma ierobežojums ļaus īstenot tūlītējus korektīvus pārvaldības pasākumus, kas veicami, ja pārvaldības plāna uzraudzības gaitā atklājas slikts izmantotā krājuma saglabāšanās stāvoklis, un vienlaikus radīs iespēju pilnveidot zinātnisko bāzi, kas savukārt ļaus uzlabot pārvaldības plānu. Būtu jānosaka, ka atkāpes termiņš beidzas zvejas sezonas beigās. Tātad atkāpe būtu jāpiemēro līdz 2023. gada 30. aprīlim.
                  
               
                     (29)
                  
                  
                     Ar Īstenošanas regulu (ES) 2019/662 piešķirtā atkāpe zaudēja spēku 2019. gada 31. decembrī, tāpēc, lai nodrošinātu juridisko nepārtrauktību, šī regula būtu jāpiemēro no 2020. gada 1. janvāra. Juridiskās noteiktības labad šai regulai būtu jāstājas spēkā steidzamības kārtā.
                  
               
                     (30)
                  
                  
                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
                  
               IR PIEŅĒMUSI ŠO REGULU.
         
            1. pants
            Atkāpe
            Spānijas teritoriālajos ūdeņos, kas atrodas pie Baleāru salu krastiem, Regulas (EK) Nr. 1967/2006 13. panta 1. punkta pirmo daļu nepiemēro stikla jūrasgrunduļa (Aphia minuta), Ferreri jūrasgrunduļa (Pseudaphya ferreri) un smarīdas (Spicara smaris) zvejai ar laivas velkamajiem vadiem, ko izmanto kuģi, kuri atbilst šādām prasībām:
            
                        a)
                     
                     
                        tie reģistrēti flotes statistikā, ko pārvalda Baleāru salu Zivsaimniecības un jūras vides ģenerāldirektorāts;
                     
                  
                        b)
                     
                     
                        tie reģistrēti darbojamies attiecīgajā zvejniecībā ilgāk nekā piecus gadus, un to īstenotā zvejas piepūle nākotnē netiks palielināta;
                     
                  
                        c)
                     
                     
                        tie ir zvejas atļaujas turētāji un darbojas saskaņā ar pārvaldības plānu, kuru Spānija pieņēmusi atbilstīgi Regulas (EK) Nr. 1967/2006 19. panta 2. punktam.
                     
                  
         
            2. pants
            Uzraudzības plāns un ziņojums
            Pirmo reizi līdz 2020. gada 30. septembrim un pēc tam reizi 12 mēnešos Spānija iesniedz Komisijai ziņojumu, kas sagatavots saskaņā ar uzraudzības plānu, kurš paredzēts 1. panta c) punktā minētajā pārvaldības plānā.
         
         
            3. pants
            Stāšanās spēkā un piemērošanas periods
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra līdz 2023. gada 30. aprīlim.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. septembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 409, 30.12.2006., 11. lpp.
         
         
            (2)  Komisijas Īstenošanas regula (ES) Nr. 1233/2013 (2013. gada 29. novembris), ar ko paredz atkāpi no Regulas (EK) Nr. 1967/2006 attiecībā uz minimālo attālumu no krasta un minimālo dziļumu, kas jāievēro laivām, kuras noteiktos Spānijas (Baleāru salu) teritoriālo ūdeņu apgabalos ar zvejas vadiem zvejo stikla grunduļus (Aphia minuta), jūrasgrunduļus (Pseudaphya ferreri) un smarīdas (Spicara smaris) (OV L 322, 3.12.2013., 17. lpp.).
         
            (3)  Komisijas Īstenošanas regula (ES) 2019/662 (2019. gada 25. aprīlis), ar kuru attiecībā uz minimālo attālumu no krasta un minimālo dziļumu, kas dažos Spānijas (Baleāru salu) teritoriālo ūdeņu apgabalos jāievēro stikla jūrasgrunduļa (Aphia minuta), jūrasgrunduļa Pseudaphya ferreri un smarīdas (Spicara smaris) zvejā ar laivas velkamajiem vadiem, pagarina atkāpi no Padomes Regulas (EK) Nr. 1967/2006 (OV L 112, 26.4.2019., 16. lpp.).
         
            (4)  Decreto 19/2019, de 15 de marzo, por el que se establece el Plan de Gestión Pluriinsular para la Pesca con Artes de Tiro Tradicionales en aguas de las Illes Balears (BOIB Nr. 035, 16.3.2019., 9442. lpp.).
         
            (5)  Zivsaimniecības zinātnes, tehnikas un ekonomikas komiteja, 62. plenārsēdes ziņojums (PLEN-19-03), Eiropas Savienības Publikāciju birojs, Luksemburga, 2019, ISBN 978-92-76-14169-3, doi:10.2760/1597, JRC118961.
         
            (6)  Zivsaimniecības zinātnes, tehnikas un ekonomikas komiteja, 63. plenārsēdes ziņojums (PLEN-20-01), Eiropas Savienības Publikāciju birojs, Luksemburga, 2020, ISBN 978-92-76-18117-0, doi:10.2760/465398, JRC120479.
         
            (7)  Ares(2020)2879866.
         
            (8)  Eiropas Parlamenta un Padomes Regula (ES) 2019/1241 (2019. gada 20. jūnijs) par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr. 1967/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005 (OV L 198, 25.7.2019., 105. lpp.).
         
            (9)  Padomes Regula (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).